Kruse tagja volt a 2005-ös U17-es világbajnokságon részt vevő ausztrál válogatottnak, az Uruguay elleni győztes csoportmeccsen gólt is szerzett. 2011. január 5-én debütált a felnőtt válogatottban egy Egyesült Arab Emírségek elleni Ázsia-kupa selejtezőn. Tagja volt a 2011-es Ázsia-kupára utazó keretnek. Az elődöntőben lezajlott Üzbegisztán elleni kiütéses győzelem során talált be először a felnőtt válogatott színeiben. A döntőben is pályára lépett, ám a kupát a japán válogatott nyerte.